pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดการประชุมเชิงปฏิบัติการเพื่อปฏิรูปแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาล
วันพฤหัสบดีที่ 8 มีนาคม 2561
ทส. จัดการประชุมเชิงปฏิบัติการเพื่อปฏิรูปแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาล
กระทรวงทรัพยากรธรรมชาติและสิ่งแวดล้อม ร่วมกับ จังหวัดแม่ฮ่องสอน จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาล
กระทรวงทรัพยากรธรรมชาติและสิ่งแวดล้อม ร่วมกับ จังหวัดแม่ฮ่องสอน จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาล โดยในวันนี้ (1 มีนาคม 61) เวลา 09:30 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์) เป็นประธานกล่าวเปิดการประชุมและมอบนโยบาย ณ ห้องธาราทิพย์ โรงแรมอิมพีเรียลธารา อําเภอเมือง จังหวัดแม่ฮ่องสอน
การประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาล ดังกล่าว จัดขึ้นเพื่อแสวงหาความร่วมมือในการจัดสรรแบ่งปันที่ดินทํากิน (Zoning) พร้อมจัดหาสาธารณูปโภคให้แก่ประชาชนในพื้นที่จังหวัดแม่ฮ่องสอนอย่างเท่าเทียม โดยยึดแนวทาง “รัฐได้ป่า ประชาได้ที่ทํากิน” และ “แม่ฮ่องสอนโมเดล” ซึ่งมีการบริหารจัดการพื้นที่และความร่วมมือจากประชาชนอย่างมีประสิทธิภาพ โดยในการประชุมมีการแบ่งกลุ่มย่อย 4 กลุ่มเพื่อระดมความคิดเห็นในประเด็นต่างๆ ดังนี้
กลุ่มที่ 1 - เร่งรัดดําเนินโครงการ คทช. ที่ค้างอยู่ (รวมการสํารวจที่ตกหล่น) เป็นกรณีพิเศษ
- การพิจารณานําแนวทางการดําเนินการของกลุ่มที่ 3 และ 4 ให้บรรจุเป็นวาระพิจารณาของ คทช. ก่อนนําเสนอ ครม. โดยอาจใช้คําว่า "ชุมชนในพื้นที่ป่าสงวนและป่าอนุรักษ์ตามที่ได้รับการผ่อนผันตามคําสั่ง คสช. ที่ 66/2557"
กลุ่มที่ 2 - การขออนุญาตใช้ที่ดินป่าไม้เพื่อปรับปรุง/ก่อสร้างโรงเรียน/สถานพยาบาล/ ขยายแนวเขตไฟฟ้า/ สร้างอ่างเก็บน้ํา/ สร้างถนน/ ขยายสนามบิน/ ศึกษาระบบการขนส่งทางรางฯลฯ
- การมอบอํานาจให้จังหวัดอนุญาตให้ส่วนราชการสามารถปรับปรุงโครงสร้างพื้นฐานหรือการก่อสร้างในพื้นที่ที่ได้รับอนุญาตไว้แล้วในกรณีที่ไม่มีการเปลี่ยนแปลงลักษณะพื้นที่
- แผนงานการพัฒนาแหล่งน้ําของกรมทรัพยากรน้ํา และกรมทรัพยากรน้ําบาดาล
- พิจารณาเรื่อง ขั้นตอน/ วิธีการ ให้กรมป่าไม้ส่งมอบหรือมอบอํานาจให้กรมอุทยานแห่งชาติ สัตว์ป่า และพันธุ์พืช เป็นหน่วยงานรับผิดชอบพื้นที่ป่าสมบูรณ์ หรือพื้นที่ที่จะฟื้นฟูให้เป็นป่าอนุรักษ์
กลุ่มที่ 3 และกลุ่มที่ 4 - การสํารวจออกแบบเพื่ออนุญาตให้ชุมชนได้รับการผ่อนผันตามคําสั่ง คสช. ที่ 66/2557 ได้อยู่อาศัยและทํากินในพื้นที่ป่าสงวนแห่งชาติได้อย่างสมดุลและเกื้อกูลกัน
- การขอแต่งตั้ง พนักงาน ผู้ช่วยเจ้าหน้าที่รังวัด (ชั่วคราว) เพื่อช่วยงานเจ้าหน้าที่ป่าไม้ เพื่อเร่งดําเนินการรังวัดพื้นที่ในโครงการ คทช. ให้แล้วเสร็จโดยเร็ว
- การขออนุญาตปรับปรุงเส้นทางห้วยต้นนุ่น
- การขออนุญาตก่อสร้างโรงเรียนอนุบาลปางมะผ้า
- การพิจารณาอนุญาตเก็บบุกในป่า
- ปัญหาอื่นๆ ที่เกี่ยวข้อง
โดยในวันที่ 2 มีนาคม 2561 จะมีการนําเสนอผลการประชุม ประเด็นปัญหา แนวทางวิธีการแก้ไขปัญหา กรอบเวลาการปฏิบัติการแก้ไขปัญหา หน่วยงาน/ผู้ปฏิบัติงานทีรับผิดชอบ
ตลอดจนปัญหาอุปสรรคและข้อเสนอแนะ และสรุปผลการประชุม พร้อมสั่งการเพื่อแก้ไขปัญหาที่เกิดขึ้นอย่างเป็นรูปธรรมโดยรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เพื่อดําเนินการตามแนวทางการปฏิรูปต่อไป
รัฐบาลไทย-ข่าวทำเนียบรัฐบาล-ออมสินชวนต่อยอดความมั่งคั่ง เนื่องใน “วันออมแห่งชาติ”
วันจันทร์ที่ 29 ตุลาคม 2561
ออมสินชวนต่อยอดความมั่งคั่ง เนื่องใน “วันออมแห่งชาติ”
ธนาคารออมสินขอเชิญชวนประชาชนคนไทยฝากเงินตั้งแต่ 500 บาทขึ้นไป รับ “กระปุกออมสินต่อยอดความมั่งคั่ง” (1 ชิ้น ต่อ 1 ราย) ณ ที่ทําการสาขาธนาคารออมสินทุกแห่งทั่วประเทศ ในวันที่ 31 ตุลาคม 2561
ธนาคารออมสินขอเชิญชวนประชาชนคนไทย ร่วมตระหนักถึงการประหยัดอดออม เนื่องใน “วันออมแห่งชาติ” ซึ่งเป็นหนึ่งในกิจกรรมส่งเสริมการออมของธนาคารออมสินที่จัดขึ้นเป็นประจําทุกปี โดยฝากเงินตั้งแต่ 500 บาทขึ้นไป รับ “กระปุกออมสินต่อยอดความมั่งคั่ง” (1 ชิ้น ต่อ 1 ราย) ณ ที่ทําการสาขาธนาคารออมสินทุกแห่งทั่วประเทศ ในวันที่ 31 ตุลาคม 2561 เวลาทําการของสาขานั้นๆ (ของแจกมีจํานวนจํากัด) พร้อมกันนี้ธนาคารออมสิน ได้จัดงานวันออมแห่งชาติ ณ ธนาคารออมสิน สํานักงานใหญ่ ภายใต้แนวคิด “ต่อยอดการออมอย่างยั่งยืน” โดยมีการจัดนิทรรศการและการมอบรางวัลให้แก่องค์กรและบุคคลผู้มีวินัยทางการเงิน/การออมดีเด่น
รัฐบาลไทย-ข่าวทำเนียบรัฐบาล- สรุปข่าวการประชุมคณะรัฐมนตรี 13 กันยายน 2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 13 กันยายน 2559
วันนี้ (13 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปลัดแรงงาน เน้นย้ำความมุ่งมั่นตั้งใจของไทย สร้างหลักประกันแรงงานไทยและแรงงานต่างด้าว
วันอังคารที่ 20 มีนาคม 2561
ปลัดแรงงาน เน้นย้ําความมุ่งมั่นตั้งใจของไทย สร้างหลักประกันแรงงานไทยและแรงงานต่างด้าว
นายจรินทร์ จักกะพาก ปลัดกระทรวงแรงงาน พร้อมด้วย นายเสข วรรณเมธี เอกอัครราชทูต ผู้แทนถาวรไทยประจําสหประชาชาติ และเจ้าหน้าที่ ได้เข้าพบ นาย Guy Ryder ผู้อํานวยการใหญ่องค์การแรงงานระหว่างประเทศ (International Labour Organization: ILO) และ นางสาว Tomoko Ni
นายจรินทร์ จักกะพาก ปลัดกระทรวงแรงงาน ได้กล่าวถึงเจตนารมณ์อันมุ่งมั่นของรัฐบาลไทย
ในการแก้ไขปัญหาแรงงานต่างด้าว ให้ได้รับการเคารพและได้รับการคุ้มครองตามหลักสิทธิมนุษยชน โดยได้กล่าวขอบคุณองค์การแรงงานระหว่างประเทศที่ให้ความร่วมมือและการสนับสนุนด้านโครงการต่างๆ อาทิ โครงการ Ship to Shore Rights ซึ่งให้การสนับสนุนทางด้านวิชาการเพื่อเสริมสร้างสมรรถนะและทักษะสําหรับบุคลากรและพนักงานตรวจแรงงานในภาคประมง ซึ่งรัฐบาลโดยกระทรวงแรงงาน และหน่วยงานที่เกี่ยวข้อง ได้มุ่งเน้นการดําเนินงานในลักษณะประชารัฐ ที่มุ่งเน้นการบูรณาการร่วมมือกันในการดําเนินการ โดยการดําเนินการภายใต้โครงการดังกล่าว ตลอดระยะเวลาที่ผ่านมา ได้สร้างแนวทางสําหรับการแก้ไขปัญหาอย่างเป็นรูปธรรม อาทิ การขึ้นทะเบียนประวัติและการจัดเก็บอัตลักษณ์บุคคลของแรงงานในภาคประมงทะเลและแปรรูปสัตว์น้ําการกําหนดแผนการตรวจสภาพการจ้างงาน ซึ่งการดําเนินการดังกล่าวเป็นการแสดงถึงความมุ่งมั่นและความจริงใจของประเทศไทยในการแก้ไขปัญหาด้านแรงงานอย่างเป็นระบบ ยั่งยืน เพื่อคุ้มครองแรงงานต่างด้าวตามหลักสิทธิมนุษยชน
นอกจากนี้ ปลัดกระทรวงแรงงาน ยังได้กล่าวถึงความคืบหน้าในการดําเนินงานเพื่อรองรับการให้สัตยาบันอนุสัญญาองค์การแรงงานระหว่างประเทศฉบับที่ 188 ว่าด้วยแรงงานในภาคประมง และพิธีสารส่วนเสริมอนุสัญญาองค์การแรงงานระหว่างประเทศ ฉบับที่ 29 ว่าด้วยแรงงานบังคับ โดยได้กล่าวถึงความคืบหน้าของ ร่าง พ.ร.บ.ป้องกันและปราบปรามการใช้แรงงานบังคับ พ.ศ. .... และ ร่าง พ.ร.บ.แรงงานประมง พ.ศ. .... ซึ่งในขณะนี้อยู่ระหว่างการรับฟังความคิดเห็นจากหน่วยงานที่เกี่ยวข้องอย่างรอบด้าน เพื่อให้การบังคับใช้กฎหมายเป็นไปอย่างมีประสิทธิภาพ ก่อนจะเสนอคณะรัฐมนตรีเพื่อให้ความเห็นชอบต่อไป
นาย Guy Ryder ได้กล่าวชื่นชมในเจตนารมณ์และความมุ่งมั่นของรัฐบาลไทยในการแก้ไขปัญหาด้านแรงงาน โดยเฉพาะปัญหาแรงงานต่างด้าว ซึ่งถือว่าเป็นปัญหาที่มีความซับซ้อน และมีความท้าทายไม่ใช่เพียงเฉพาะแต่สําหรับประเทศไทยเท่านั้น แต่เป็นความท้าทายของประชาคมโลกเช่นกัน นาย Guy Ryder ยังได้กล่าวถึงความเป็นไปได้ของการจัดทํา Decent Work Country Programme กับประเทศไทย เพื่อใช้เป็นแนวทางสําหรับการให้ความช่วยเหลือเชิงวิชาการที่เหมาะสมตามความต้องการและบริบททั้งทางเศรษฐกิจและสังคมของประเทศไทย นอกจากนี้ ในฐานะที่ประเทศไทยเป็นผู้ประสานงานหลักของภูมิภาคอาเซียน ทาง ILO มีความยินดีที่จะขยายความร่วมมือกับประเทศไทยรวมถึงประเทศอื่นๆ ในภูมิภาคอาเซียน โดยการสนับสนุนจากประเทศไทยต่อการดําเนินงานในภูมิภาคของ ILO ย่อมจะเป็นประโยชน์ต่อทั้งสองฝ่าย และในโอกาสที่องค์การแรงงานระหว่างประเทศจะครบรอบ 100 ปี ประเทศไทยในฐานะสมาชิกร่วมก่อตั้งควรใช้โอกาสแห่งการเฉลิมฉลองนี้ในการยกระดับความร่วมมือกับ ILO โดยเฉพาะอย่างยิ่งในประเด็นของ “อนาคตแห่งการทํางาน” (Future of Work)
ในตอนท้าย นายจรินทร์ จักกะพาก ปลัดกระทรวงแรงงาน ได้กล่าวเน้นย้ําถึงความมุ่งมั่นตั้งใจของประเทศไทยในการดําเนินการด้านแรงงานเพื่อสร้างหลักประกันว่า แรงงานไทยและแรงงานต่างด้าว จะได้รับการคุ้มครองและดูแลตามหลักสิทธิมนุษยชน เพื่อประโยชน์ต่อประเทศไทย และประเทศอื่นๆ ในภูมิภาคอาเซียน
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมประชุมหารือกับเลขาธิการ EEC ในการดำเนินงานโครงการ Smart City
วันจันทร์ที่ 9 ธันวาคม 2562
รมว.กระทรวงดิจิทัลฯ ร่วมประชุมหารือกับเลขาธิการ EEC ในการดําเนินงานโครงการ Smart City
รมว.กระทรวงดิจิทัลฯ ร่วมประชุมหารือกับเลขาธิการ EEC ในการดําเนินงานโครงการ Smart City
เมื่อวันที่ 6 ธันวาคม 2562 นายพุทธิพงษ์ ปุณณกันต์ รัฐมนตรีกระทรวงดิจิทัลเพื่อเศรษฐกิจและสังคม เป็นประธานการประชุมหารือเรื่องแนวทางการดําเนินโครงการ Smart City ร่วมกับ ดร.คณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก (EEC) ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
***************
รัฐบาลไทย-ข่าวทำเนียบรัฐบาล-อนุมัติบรรจุข้าราชการครู ทดแทนตำแหน่งที่ว่างจากการเกษียณอายุราชการ
วันอังคารที่ 15 ตุลาคม 2562
อนุมัติบรรจุข้าราชการครู ทดแทนตําแหน่งที่ว่างจากการเกษียณอายุราชการ
วันอังคารที่ 15 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นเงื่อนไขการจัดสรรอัตราว่างจากผลการเกษียณอายุของข้าราชการครูและบุคลากรทางการศึกษา จากเดิมที่กําหนดจัดสรรอัตราครูให้แก่โรงเรียนขนาดเล็กที่มีนักเรียนน้อยกว่า 250 คน เฉพาะที่อยู่ในพื้นที่พิเศษ เสี่ยงภัย ทุรกันดาร ชนกลุ่มน้อย และพื้นที่ชายแดน การยกเว้นเงื่อนไขนี้ ทําให้โรงเรียนที่มีจํานวนนักเรียน 121 - 249 คน ได้รับการจัดสรรข้าราชการครูและบุคลากรทางการศึกษา ปีงบประมาณ 2559 - 2560 จํานวน 2,283 อัตรา นอกจากนี้ยังจะพิจารณาควบรวมโรงเรียนขนาดเล็กที่มีระยะทางห่างจากโรงเรียนในสังกัดสพฐ. ในตําบลเดียวกันน้อยกว่า 6 กิโลเมตรให้เกิดผลอย่างเป็นรูปธรรม เพื่อยกระดับคุณภาพการศึกษาให้สูงขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน ย้ำวัคซีนป้องกันโควิด-19 ที่ดีที่สุดคือ Social distancing เว้นระยะห่างทางสังคม
วันจันทร์ที่ 23 มีนาคม 2563
อนุทิน ย้ําวัคซีนป้องกันโควิด-19 ที่ดีที่สุดคือ Social distancing เว้นระยะห่างทางสังคม
รองนายกรัฐมนตรีและรัฐมนตรีว่าการกระทรวงสาธารณสุข ย้ําวัคซีนที่ดีที่สุดในการหยุดการแพร่ระบาดโรคโควิด-19  คือประชาชนเว้นระยะห่างทางสังคม (Social Distancing) งดกิจกรรมทางสังคมรวมกลุ่ม การสังสรรค์
รองนายกรัฐมนตรีและรัฐมนตรีว่าการกระทรวงสาธารณสุข ย้ําวัคซีนที่ดีที่สุดในการหยุดการแพร่ระบาดโรคโควิด-19 คือประชาชนเว้นระยะห่างทางสังคม (Social Distancing) งดกิจกรรมทางสังคมรวมกลุ่ม การสังสรรค์
วันนี้ (23 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข และคณะที่ปรึกษา ร่วมหารือกับองค์กรวิชาชีพสื่อ ได้แก่ สภาการหนังสือพิมพ์แห่งชาติ สภาวิชาชีพข่าววิทยุและโทรทัศน์ไทย สมาคมนักข่าวนักหนังสือพิมพ์แห่งประเทศไทย สมาคมนักข่าววิทยุและโทรทัศน์ไทย สมาคมผู้ผลิตข่าวออนไลน์ สหภาพแรงงานกลางสื่อมวลชนไทย สมาพันธ์สมาคมวิชาชีพวิทยุกระจายเสียงและวิทยุโทรทัศน์ สมาคมผู้สื่อข่าวเศรษฐกิจ สมาคมเคเบิลทีวีแห่งประเทศไทย สมาคมผู้ประกอบวิชาชีพวิทยุท้องถิ่นไทย สมาคมผู้ประกอบการทีวีดิจิทัล กองทุนพัฒนาสื่อปลอดภัยและสร้างสรรค์
นายอนุทินกล่าวว่า วันนี้ได้เชิญผู้บริหารทุกองค์กรสื่อ ทั้งหนังสือพิมพ์ วิทยุ โทรทัศน์ ออนไลน์ เคเบิ้ลทีวี วิทยุท้องถิ่น หารือแนวทางการสื่อสารเพื่อให้ประชาชนมีความรู้เข้าใจโรคโควิด-19 มากยิ่งขึ้น ทุกองค์กรสื่อยินดีช่วยสื่อสารนําข้อมูลไปเผยแพร่ และเชื่อมั่นในมาตรการต่างๆ ที่รัฐบาลและกระทรวงสาธารณสุขได้ทํามาตลอด 2 เดือนครึ่งเพื่อควบคุมป้องกันโรคลดการแพร่ระบาด ยืนยันว่าขณะนี้มีความพร้อมในการรักษาผู้ป่วยโรคโควิด-19 สิ่งที่ต้องการคือความร่วมมือที่ดีของประชาชนที่จะหยุดแพร่กระจายโรค ด้วย Social distancing เว้นระยะห่างทางสังคม ต้องงดกิจกรรมทางสังคมโดยสิ้นเชิงในช่วงนี้ อาทิ เลี้ยงรุ่น ทอดกฐิน ทอดผ้าป่า งานประเพณีต่างๆ รวมทั้งเชิญกลุ่มเพื่อนมาเลี้ยงสังสรรค์ที่บ้าน ซึ่งองค์การอนามัยโลกแนะนําและให้ทุกประเทศเน้นย้ําประชาชน เพราะ Social distancing เป็นวัคซีนที่ดีที่สุด และเป็นวิธีที่ดีที่สุดในการหยุดการแพร่ระบาดโรคโควิด-19
“Social distancing ไม่ใช่แปลว่ายืนห่างกัน แต่หมายถึงการเว้นระยะห่าง และงดกิจกรรมทางสังคม ไม่ร่วมการสังสรรค์ทุกชนิด ซึ่งเป็นวัคซีนที่ดีที่สุดในขณะนี้” นายอนุทินกล่าว
****************************************** 23 มีนาคม 2563
รัฐบาลไทย-ข่าวทำเนียบรัฐบาล-สธ.บรรจุกัญชาทางการแพทย์ ใน service plan สาขาที่ 20
วันพุธที่ 4 กันยายน 2562
สธ.บรรจุกัญชาทางการแพทย์ ใน service plan สาขาที่ 20
กระทรวงสาธารณสุข บรรจุกัญชาทางการแพทย์ ในแผนพัฒนาระบบบริการ (Service Plan) สาขาที่ 20 เพื่อประโยชน์ในการนํามาใช้อย่างเป็นระบบ
กระทรวงสาธารณสุข บรรจุกัญชาทางการแพทย์ ในแผนพัฒนาระบบบริการ (Service Plan) สาขาที่ 20 เพื่อประโยชน์ในการนํามาใช้อย่างเป็นระบบ
วันนี้ (4 กันยายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า การขับเคลื่อนการใช้ประโยชน์จากกัญชาทางการแพทย์เป็นเพียง 1 ในนโยบายที่กระทรวงสาธารณสุขเร่งรัดดําเนินการเป็นอันดับแรกๆ หลังรับตําแหน่ง เนื่องจากกัญชาถูกกําหนดเป็นยาเสพติด มีข้อจํากัดในการนํามาใช้ ต้องศึกษาวิจัย จัดระบบการบริหารจัดการ รวมทั้งแก้ไขข้อกฎหมาย เพื่อให้นํามาใช้ประโยชน์ได้อย่างแท้จริง ไม่มีผลเสียต่อสุขภาพผู้ใช้
อย่างไรก็ตาม เรื่องกัญชาทางการแพทย์ต้องถูกปรับให้เป็นงานปกติในระบบบริการ เหมือนงานตามนโยบายอีกจํานวนมากที่กระทรวงสาธารณสุขต้องเร่งรัดดําเนินการเพื่อดูแลสุขภาพประชาชนเช่นกัน อาทิ วัคซีน การยกระดับระบบบริการ การป้องกันโรค ภัยสุขภาพ เป็นต้น โดยได้เพิ่มเป็นอีกสาขาที่ 20 ในแผนพัฒนาระบบบริการ (Service Plan) เป็นสาขาการให้บริการกัญชาทางการแพทย์ โดยมีนายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข เป็นประธาน โดยขณะนี้มีการเปิดคลินิกกัญชาทางการแพทย์ มีการจัดอบรมผู้ให้บริการ มีการผลิตสารสกัดกัญชา เข้าสู่ระบบบริการเป็นที่เรียบร้อยแล้ว ทั้งนี้ เพื่อประโยชน์ในการพัฒนาและการนํามาใช้อย่างเป็นระบบ มีแผนการพัฒนาครบวงจรทั้งคน เงิน ของ
“การทําเรื่องกัญชาต้องได้ประโยชน์นํามาใช้ทางการแพทย์จริงๆ ไม่ยินยอมให้นําไปใช้เพื่อสันทนาการ การเปิดให้บริการคลินิกกัญชาทางการแพทย์ โรงพยาบาลต้องพร้อมให้บริการได้จริง มีทั้งคน ทั้งของ และหากทําแล้วไม่มีประโยชน์ หรือเกิดผลเสียต่อสุขภาพต้องรายงานทันที” นายอนุทินกล่าว
*************************************** 4 กันยายน 2562
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 2 กรกฎาคม 2563
วันพฤหัสบดีที่ 2 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 กรกฎาคม 2563
วันนี้ (2 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่2 กรกฎาคม 2563
วันนี้ (2 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 6 ราย เป็นผู้ที่เดินทางกลับจากต่างประเทศ คัดกรองที่ด่านสุวรรณภูมิ และเข้ารับการเฝ้าระวังกักตัวในสถานที่รัฐจัดให้ (อินโดนีเซีย 4 ราย, แอฟริกาใต้ 1 ราย, ซูดาน 1 ราย) ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,059 ราย หรือคิดเป็นร้อยละ 93.23 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 62 ราย หรือร้อยละ 1.95 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,179 ราย
ผู้ติดเชื้อรายใหม่วันนี้ 6 ราย เป็นคนไทยที่เดินทางกลับจากต่างประเทศ จําแนกเป็น
- จากอินโดนีเซีย 4 ราย ทั้งหมดเป็นเพศชาย อายุ 21, 37, 43, 62 ปี ถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี เก็บตัวอย่างส่งตรวจวันที่ 29 มิถุนายน 2563 ผลพบเชื้อ ไม่มีอาการ
- จากแอฟริกาใต้ 1 ราย เพศชาย อายุ 20 ปี ถึงไทย วันที่ 28 มิถุนายน 2563 มีอาการ ไอ คัดกรอง ณ ด่านสุวรรณภูมิ เข้าข่าย PUI ส่งตัวเฝ้าระวังอาการที่โรงพยาบาลในจังหวัดสมุทรปราการ เก็บตัวอย่างส่งตรวจ
ผลพบเชื้อในครั้งที่ 2 เมื่อวันที่ 30 มิถุนายน 2563
- จากซูดาน 1 ราย เป็นเพศชาย อายุ 21 ปี เดินทางถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี เก็บตัวอย่างส่งตรวจวันที่ 29 มิถุนายน 2563 ผลพบเชื้อ ไม่มีอาการ
สําหรับ นักเรียน นักศึกษา คนวัยทํางาน ที่มีอายุตั้งแต่อายุ 20-39 ปี เป็นกลุ่มที่ต้องเฝ้าระวังเป็นพิเศษ เนื่องจากเมื่อป่วยมักจะไม่แสดงอาการ และต้องใช้ชีวิตส่วนใหญ่อยู่นอกบ้าน พบเจอกับคนจํานวนมาก ผนวกกับรัฐบาลได้ผ่อนคลายมาตรการในระยะที่ 5 ให้สามารถใช้ชีวิตได้เป็นปกติมากขึ้น ทําให้มีความเสี่ยงและเพิ่มโอกาสที่จะติดเชื้อได้ สอดคล้องกับข้อมูลของกรมควบคุมโรคพบว่าช่วงอายุดังกล่าวติดเชื้อสูงถึงร้อยละ 50 ของผู้ติดเชื้อทั้งหมด การที่ผู้ติดเชื้อไม่แสดงอาการป่วยนับเป็นความเสี่ยงสําคัญซึ่งอาจเป็นผู้นําเชื้อกลับไปติดคนในครอบครัวและผู้ใกล้ชิดได้ ดังนั้นขอให้อย่าประมาท ระมัดระวังและป้องกันตัวเองทุกครั้งที่ออกไปเรียน ทํางาน หรือทํากิจกรรมนอกบ้าน ต้องสวมหน้ากากอนามัย/หน้ากากผ้าทุกครั้ง งดการเอามือสัมผัสใบหน้า จมูก ปาก พกแอลกอฮอล์เจลและล้างมือบ่อย ๆ เว้นระยะห่างระหว่างผู้อื่น 1-2 เมตร หลีกเลี่ยงการเข้าไปอยู่ในสถานที่แออัด มีคนรวมกันจํานวนมาก รับประทานอาหารที่ปรุงสุกใหม่ ใช้ช้อนส่วนตัว รักษาสุขภาพร่างกายให้แข็งแรง เพื่อความปลอดภัยของตนเองและคนใกล้ชิด
****************************** 2 กรกฎาคม 2563
*******************************************
รัฐบาลไทย-ข่าวทำเนียบรัฐบาล-ผู้ตรวจภานุวัฒน์ฯ ร่วมเวทีเสวนา ในงานแถลงข่าวการจัดงาน Maintenance & Resilience Asia 2019
วันศุกร์ที่ 13 กันยายน 2562
ผู้ตรวจภานุวัฒน์ฯ ร่วมเวทีเสวนา ในงานแถลงข่าวการจัดงาน Maintenance & Resilience Asia 2019
นายภานุวัฒน์ ตริยางกูรศรี ผู้ตรวจราชการกระทรวอุตสาหกรรม ร่วมเวทีเสวนาในหัวข้อ “ถึงเวลาเปลี่ยนคมนาคม – อุตสาหกรรมไทยให้สมาร์ท กับแนวโน้มปี 63 “ดิ่ง หรือ ดุ” ณ ห้องพินนาเคิล 4-5 โรงแรมอินเตอร์คอนติเนนตัล กรุงเทพฯ
12 กันยายน 2562 นายภานุวัฒน์ ตริยางกูรศรี ผู้ตรวจราชการกระทรวอุตสาหกรรม พร้อมด้วย นายวิจิตต์ นิมิตรวานิช นักวิชาการขนส่งทรงคุณวุฒิ กระทรวงคมนาคม ร่วมเวทีเสวนาในหัวข้อ “ถึงเวลาเปลี่ยนคมนาคม – อุตสาหกรรมไทยให้สมาร์ท กับแนวโน้มปี 63 “ดิ่ง หรือ ดุ”” และ “ความร่วมมือของกระทรวงอุตสาหกรรม และ กระทรวงคมนาคม กับ หน่วยงานส่งเสริมภาคการผลิตและเทคโนโลยีของญี่ปุ่นในการจัดงาน Smart Manufacturing & Smart Infrastructure by MRA” ณ ห้องพินนาเคิล 4-5 โรงแรมอินเตอร์คอนติเนนตัล กรุงเทพฯ
งาน Maintenance & Resilience Asia 2019 (MRA 2019) จัดขึ้นเป็นครั้งแรกในประเทศไทย ภายใต้แนวคิด Smart Manufacturing & Smart Infrastructure โดยจัดแสดงเทคโนโลยี นวัตกรรมและอุปกรณ์ที่จะช่วยส่งเสริมและยกระดับกระบวนการผลิต กระบวนการทางวิศวกรรม และโครงสร้างพื้นฐานสาธารณูปโภคของไทยให้มีความล้ําสมัยและยั่งยืน
โดยงานดังกล่าว จะจัดขึ้นระหว่างวันที่ 2- 4 ตุลาคม 2562 ณ ศูนย์นิทรรศการและการประชุมไบเทค บางนา กรุงเทพฯ กิจกรรมดังกล่าวจะช่วยให้ภาคอุตสาหกรรม ภาคคมนาคม และในส่วนของโครงสร้างพื้นฐานของไทยแข็งแกร่งได้เช่นเดียวกับประเทศญี่ปุ่น ซึ่งถือเป็นหนึ่งในผู้นําของโลกในเรื่องความสมบูรณ์แบบของระบบขนส่งและโครงสร้างพื้นฐานสาธารณูปโภค นอกจากนี้ ยังจะมีการนํานวัตกรรมและเทคโนโลยี อาทิ เซ็นเซอร์ ปัญญาประดิษฐ์ ระบบอัตโนมัติและหุ่นยนต์ IoT ฯลฯ มาร่วมจัดแสดงและให้ความรู้ การประชุมสัมมนา ตลอด 3 วันการจัดงาน และจะมีการบรรยายและการนําเสนอกรณีศึกษาต่างๆ ที่จะช่วยผลักดันให้ทุกภาคส่วนปรับตัวให้เข้ากับกระแสการเปลี่ยนแปลงของเทคโนโลยี เพื่อให้ทันต่อการแข่งขันในระดับภูมิภาคอาเซียนและระดับโลก ในโอกาสนี้ กระทรวงอุตสาหกรรม โดยกรมส่งเสริมอุตสาหกรรม ร่วมจัดนิทรรศการด้วยในงานดังกล่าวด้วย
รัฐบาลไทย-ข่าวทำเนียบรัฐบาล-กรมบัญชีกลางเผยผลการก่อหนี้รายจ่ายลงทุน 8 เดือน ก่อหนี้ได้สูงกว่าปีที่ผ่านมา
วันศุกร์ที่ 15 มิถุนายน 2561
กรมบัญชีกลางเผยผลการก่อหนี้รายจ่ายลงทุน 8 เดือน ก่อหนี้ได้สูงกว่าปีที่ผ่านมา
กรมบัญชีกลางเผยผลการก่อหนี้ 8 เดือน ของปีงบประมาณ 2561 ก่อหนี้แล้ว 401,737 ล้านบาท
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามมาตรการเร่งรัดการก่อหนี้และการเบิกจ่ายเงินที่กําหนดให้ทุกหน่วยงานที่มีรายจ่ายลงทุนโครงการลงทุนปีเดียว ต้องก่อหนี้ให้แล้วเสร็จภายในเดือนพฤษภาคม 2561 โดยเป็นการขยายเวลารอบที่ 3 (รอบแรกต้องก่อหนี้ภายในเดือนธันวาคม 2560 รอบ 2 ต้องก่อหนี้ภายในเดือนมีนาคม 2561) จากการติดตามการก่อหนี้รายจ่ายลงทุนอย่างต่อเนื่องตลอด 8 เดือนที่ผ่านมา พบว่าเมื่อเปรียบเทียบกับช่วงเวลาเดียวกันของงบประมาณ พ.ศ. 2559 และ 2560 ปีนี้ก่อหนี้ได้จํานวนสูงกว่า 45,413 ล้านบาทและ 38,395 ล้านบาท ตามลําดับ เป็นผลมาจากการเร่งรัดของหน่วยงานต่าง ๆ ประกอบกับกรมบัญชีกลางได้พยายามเร่งรัดการดําเนินการอย่างเต็มกําลังในการตอบเรื่องอุทธรณ์ ขอยกเว้นการไม่ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ. 2560 รวมทั้งข้อหารือ เพื่อให้ถือปฏิบัติตามระเบียบได้อย่างถูกต้อง โดยมีปริมาณเรื่องกว่า 1,000 เรื่อง เป็นมูลค่ากว่า 8,000 ล้านบาท ซึ่งกรมบัญชีกลางได้เร่งดําเนินการตอบหนังสือเพื่อให้หน่วยงานเหล่านี้สามารถลงนามในสัญญาได้ภายในเดือนพฤษภาคม 2561 คงเหลือบางส่วนที่หน่วยงานทําเรื่องเข้ามาในช่วงเดือนเมษายน - พฤษภาคม 2561 ซึ่งกรมบัญชีกลางได้ขอยกเว้นผ่อนผันเพื่อให้หน่วยงานที่ขออุทธรณ์กับกรมบัญชีกลาง ไม่ถูกดึงงบประมาณกลับและสามารถลงนามได้ภายหลังเดือนพฤษภาคม 2561
อธิบดีกรมบัญชีกลาง กล่าวต่ออีกว่า ผลการเบิกจ่ายเงินงบประมาณรายจ่ายประจําปี 2561 ตั้งแต่ต้นปีงบประมาณ จนถึงวันที่ 31 พฤษภาคม 2561 เบิกจ่ายงบประมาณภาพรวมได้จํานวน 1,876,050 ล้านบาท หรือร้อยละ 64.69 ของวงเงินงบประมาณ 2,900,000 ล้านบาท ต่ํากว่าเป้าหมายร้อยละ 2.84 (เป้าหมายร้อยละ 67.53) โดยแบ่งเป็นรายจ่ายประจํา เบิกจ่ายได้จํานวน 1,641,053 ล้านบาท หรือร้อยละ 73.25 ของวงเงินงบประมาณ 2,240,219 ล้านบาท ซึ่งสูงกว่าเป้าหมายร้อยละ 3.02 และรายจ่ายลงทุน (ไม่รวมงบกลาง) เบิกจ่ายได้จํานวน 234,962 ล้านบาท หรือร้อยละ 40.70 ของวงเงินงบประมาณ 577,298 ล้านบาท ต่ํากว่าเป้าหมายร้อยละ 17.64 (เป้าหมายร้อยละ 58.34) การเบิกจ่ายที่ต่ํากว่าเป้าหมายมีสาเหตุมาจากหลายปัจจัยทั้งภายในและภายนอกหน่วยงาน ดังนี้ ปัจจัยภายใน เกิดจากการกําหนด TOR ไม่ชัดเจนต้องแก้ไขปรับปรุงเมื่อมีผู้วิจารณ์ ปัญหากรรมสิทธิ์ที่ดิน และผู้รับจ้างไม่สามารถส่งมอบงานได้ตามงวดงาน สําหรับปัจจัยภายนอกพบว่า มีรายการครุภัณฑ์ที่มีลักษณะพิเศษต้องจัดหาจากต่างประเทศ และความล่าช้าเนื่องจากรอการพิจารณาของคณะกรรมการในระดับกระทรวง เป็นต้น ในส่วนของผลการเบิกจ่ายเงินกันไว้เบิกเหลื่อมปี เบิกจ่ายแล้วจํานวน 154,565 ล้านบาท หรือร้อยละ 47.71 ของวงเงินงบประมาณ 323,948 ล้านบาท
“กรมบัญชีกลางได้ติดตามเร่งรัดการใช้จ่ายงบประมาณ รายจ่ายประจําปีงบประมาณ พ.ศ. 2561 ผ่านทีมงานของกรมบัญชีกลางทั้งทีมส่วนกลาง 62 ทีม และทีมส่วนภูมิภาค (คลังจังหวัด) 76 ทีม โดยประสานงานอย่างใกล้ชิดกับส่วนราชการทุกแห่ง เพื่อให้การเบิกจ่ายเงินงบประมาณเป็นไปตามเป้าหมาย ซึ่งจะเป็นส่วนช่วยในการกระตุ้นเศรษฐกิจของประเทศ”
รัฐบาลไทย-ข่าวทำเนียบรัฐบาล-โครงการ Big Rock ยกระดับ OTOP ลงพื้นที่ถ่ายทอดเทคโนโลยี “การผลิตเครื่องกรองน้ำอ่อนเพื่อใช้ในกระบวนการผลิตผลิตภัณฑ์ OTOP” ในพื้นที่ จ. แม่ฮ่องสอน และ จ. น่าน
วันอังคารที่ 18 ธันวาคม 2561
โครงการ Big Rock ยกระดับ OTOP ลงพื้นที่ถ่ายทอดเทคโนโลยี “การผลิตเครื่องกรองน้ําอ่อนเพื่อใช้ในกระบวนการผลิตผลิตภัณฑ์ OTOP” ในพื้นที่ จ. แม่ฮ่องสอน และ จ. น่าน
กรมวิทยาศาสตร์บริการ ลงพื้นที่จัดฝึกอบรมเชิงปฏิบัติการหลักสูตร “การผลิตเครื่องกรองน้ําอ่อนเพื่อใช้ในกระบวนการผลิตผลิตภัณฑ์ OTOP” ให้แก่ผู้ประกอบการ OTOP และผู้แทนจากองค์กรปกครองส่วนท้องถิ่น (อปท.) ในพื้นที่จังหวัดแม่ฮ่องสอน และจังหวัดน่าน
ระหว่างวันที่ 4-12 ธันวาคม 2561 กรมวิทยาศาสตร์บริการ (วศ.) กระทรวงวิทยาศาสตร์และเทคโนโลยี โดยนายอรุณ คงแก้ว นักวิทยาศาสตร์ชํานาญการ สํานักเทคโนโลยีชุมชน และคณะ ลงพื้นที่จัดฝึกอบรมเชิงปฏิบัติการหลักสูตร “การผลิตเครื่องกรองน้ําอ่อนเพื่อใช้ในกระบวนการผลิตผลิตภัณฑ์ OTOP” ให้แก่ผู้ประกอบการ OTOP และผู้แทนจากองค์กรปกครองส่วนท้องถิ่น (อปท.) ในพื้นที่จังหวัดแม่ฮ่องสอน และจังหวัดน่าน ณ ที่ทําการองค์การบริหารส่วนตําบลนาปู่ป้อม อําเภอปางมะผ้า จังหวัดแม่ฮ่องสอน และที่ทําการองค์การบริหารส่วนตําบลผาสิงห์ อําเภอเมืองน่าน จังหวัดน่าน มีผู้เข้ารับการฝึกอบรมทั้งสิ้น 90 คนโดยผู้เข้ารับการฝึกอบรมได้รับความรู้เรื่องน้ํา การปรับปรุงคุณภาพน้ํา และได้ฝึกปฏิบัติผลิตสารกรองสนิมเหล็ก ผลิตเครื่องกรองน้ําอ่อนมีกําลังการผลิต 600 – 1,000 ลิตร/ชั่วโมง จํานวน 65 ชุด นําไปติดตั้งใช้งานในกลุ่มผู้ประกอบการ OTOP เครื่องกรองน้ําอ่อนเป็นเทคโนโลยีพร้อมใช้ที่มีต้นทุนต่ํา บํารุงรักษาง่าย สามารถผลิตขึ้นมาเองได้ ผลจากการฝึกอบรมครั้งนี้เกิดวิทยากรตัวคูณระดับท้องถิ่นสามารถขยายผลการดําเนินงานในท้องถิ่นต่อไป